Henry Miller in 1940
(1891-12-26)26 Desember 1891
7 Junie 1980 (op 88)
Pacific Palisades, Los Angeles, Kalifornië
Louise Marie (née Neiting) en Heinrich Miller
Beatrice Sylvas Wickens (1917–1924)
Janina Martha Lepska (1944–1952)
Eve McClure (1953–1960)
Hiroko Tokuda (1967–1977)
Die Amerikaanse skrywer Henry Valentine Miller (26 Desember 1891 – 7 Junie 1980) behoort tot die bekendste verteenwoordigers van die beweging in die moderne letterkunde wat veral teen die Amerikaanse lewenstyl gemik is.
Henry Miller is op 26 Desember 1891 in New York gebore, waar hy in die buurt Brooklyn grootgeword het. Nadat hy verskeie los werkies gedoen het, het hy in 1924 besluit om hom geheel en al aan die skryfkuns te wy. Tussen 1930 en 1939 het hy hoofsaaklik in Frankryk, veral Parys, gewoon. Hier het hy die Amerikaans-Kubaanse skryfster Anaïs Nin ontmoet, wat veral om haar dagboeke bekend geword het. Hy het Tropic of Cancer, die roman wat sy naam sou vestig, in Parys geskryf. In 1939 het hy op uitnodiging van die Engelse skrywer Lawrence Durrell na Griekeland gegaan, maar in 1944 het hy hom in Big Sur, 'n verlate streek in Kalifornië, gevestig.
Miller was 'n baie produktiewe skrywer. Sy uitgebreide briefwisseling is saamgevat in Art and Outrage (1959), Lawrence Durell and Henry Miller: a Private Correspondence (1963) en Letters to Anaïs Nin (1965). Sy gewildste kortverhale is gebundel in Nights of Love and Laughter (1955) en sy vernaamste essays in die belangrike Stand Still Like the Hummingbird (1962). Interessant is verder nog The Michael Fraenkel-Henry Miller Correspondence Called Hamlet (1939), The World of Sex (1940) en Rimbaud (1952), wat in 1956 verwerk en opnuut uitgegee is as Time of the Assassins. In 1972 het 'n feitelike outobiografie, My Life and Times, verskyn.
Hy was 88 jaar oud toe hy op 7 Junie in sy huis in Pacific Palisades oorlede is. Hy is veras en sy as is tussen sy seun Tony en dogter Val verdeel.
Wêreldspektrum, Vol. 19, 78-79, ISBN 0-908409-60-5
Wikimedia Commons het meer media in die kategorie Henry Miller.
(en) "Henry Miller". Encyclopædia Britannica. Besoek op 9 September 2019.
(en) Henry Miller by Find a Grave
Ontsluit van "https://af.wikipedia.org/w/index.php?title=Henry_Miller&oldid=2038640"
Die bladsy is laas op 9 September 2019 om 19:50 bygewerk.